OpenLLM-France/wikimedia huggingface dataset:
# Villaespasa

Villaespasa és un municipi de la província de Burgos a la comunitat autònoma de Castella i Lleó. Forma part de la Comarca de la Sierra de la Demanda. És a uns 40km de Burgos. És un poble poc habitat però està ple d'encant, ja que pels seus voltants es troben camps de conreu i boscos de roures. Aquests estan plens d'animals salvatges com cérvols, porcs senglars, cabirols, llops... i també hi ha algun linx ibèric. En aquest municipi hi passen dos petits rius, un a prop del nucli urbà i del qual s'abasteix aquest anomenat Valparaiso. La seva aigua és fresca i cristal·lina. I l'altre riu que separa aquest municipi amb el de Jaramillo Quemado és transparent i ideal per banyar-se a l'estiu.

## Clima

En aquest petit municipi burgalès les temperatures són bastant extremes, ja que a l'estiu arriben als 40º al sol durant els migdies d'estiu i als -7º durant les fredes nits d'hivern.

## Demografia

Evolució demogràfica :
| 1991 | 1996 | 2001 | 2004 |
| 44 | 33 | 25 | 23 |

## Dates destacades

1r diumenge de juliol → Romeria de la Verge de Valpeñoso.
# Biblioteca Caterina Figueras

La Biblioteca Caterina Figueras és un edifici noucentista de Tona (Osona) inclòs a l'Inventari del Patrimoni Arquitectònic de Catalunya.

## Descripció

Es tracta les antigues escoles públiques. Són dos edificis independents amb galeries porticades a migdia. El cos més petit estava destinat a les nenes. La coberta de l'edifici és a diferents nivells i forma un atractiu joc de superposicions.
A la façana principal hi ha un porxo que en permet l'accés, coronat amb l'escut d'Alfons XIII, tot i que va ser modificat més tard. A totes les façanes i a la part superior de l'edifici hi ha esgrafiats amb temes pedagògics i de jocs amb motius infantils, d'un realisme accentuat. Aquests motius varen ser dissenyats pel gravador i pintor Manuel Puig i Genís.
És significativa la restauració duta a terme entre 1990 i 1993 a càrrec de Josep Maria Claparols Pericas i Josep Padrós per convertir les escoles en una biblioteca i sala d'exposicions.
És important destacar la importància volumètrica dels cossos a través del joc entre diferents plans de cobertes i la decoració de les façanes.

## Història

L'any 1921, amb la voluntat de construir escoles, es va format el patronat i la Fundació Escolar de Tona. Van aconseguir un petit capital per començar les obres, però l'edifici es va construir gràcies al donatiu de l'indiano Antoni Figueras l'any 1927; és per aquest motiu que porta el nom de la seva filla, Caterina, que va morir molt jove. Volia que el seu nom s'escrigués amb lletres daurades i caràcters romans al frontispici de l'edifici.

## Referències

* 1 2 3 4 5 «Col·legi Caterina Figueres». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 11 octubre 2017].

## Enllaços externs

* Biblioteca Caterina Figueras
# Txutai

Txutai - Чутай (rus) - és un poble de la República del Tatarstan, a Rússia. El 2015 tenia 481 habitants. Pertany al districte (raion) de Baltassí.

## Referències

* ↑ «Arbash». GeoNames. [Consulta: 7 setembre 2013].
* ↑ Koriakov, I. B.. «База данных «Этно-языковой состав населённых пунктов России»». Arxivat de l'original el 2018-03-24.
# Bilistage

Bilistage fou un rei dels ilergets.
Apareix esmentat el 195 aC durant la revolta de 197 aC quan els seus ambaixadors van demanar una força de 3.000 homes a Marc Porci Cató Censorí, car els ilergets van quedar molt afeblits per la revolta d'Indíbil i Mandoni.

## Referències

* ↑ Rovira i Virgili, Antoni. Història Nacional de Catalunya, volum I. Edicions Pàtria, 1920, p.55.
* ↑ Joan B. López i Melcion, Referències a la Lacetània en els textos clàssics
* ↑ Martínez Gázquez, José. La campaña de Catón en Hispania (en castellà). Publicacions i Edicions UB, 1992. ISBN 9788478759804.

## Enllaços externs

* Joan Baptista Xuriguera i Parramona, Bilistage, rei dels ilergetes
# Villof

Villof fou una marca valenciana de motocicletes, fabricades a València per Vicent Llorens Ferrer entre 1949 i 1965.

## Història

L'empresa de Vicent Llorens produïa torns i maquinària similar, fins que el 1949 començà a fabricar motocicletes tot inspirant-se en les DKW alemanyes, el disseny de les quals passà a ésser de domini públic un cop Alemanya perdé la Segona Guerra Mundial. Les Villof eren motocicletes pràctiques, sense guarniments ni elements superflus. El seu primer model, de 125 cc, no tenia canvi de velocitats i sí, en canvi, pedals practicables per si no n'hi havia prou amb la potència del motor. A la primera edició del Ral·li Montcada - Lorda, el 1956, hi participaren dues Villof de 125 cc que varen recórrer els 2.003 km (anada i tornada) en 8 dies, del 5 al 13 de juliol. Al llarg dels anys, Villof fabricà també un tricicle, un velomotor i diverses eines agrícoles.

## Referències

* 1 2 3 4 Herreros, Francisco; Aznar, José Luis. «Relación de las principales marcas». A: Historia del motociclismo en España (en castellà). Barcelona: RACC, 1998, p. 319. ISBN 84-920886-5-6.
* ↑ «La moto als Països Catalans». Fricandó motarra, 03-10-2008. [Consulta: 7 novembre 2010].
# Bjørn Tore Hoem

Bjørn Tore Hoem Nielsen (12 d'abril de 1991) és un ciclista noruec, professional des del 2011 i actualment a l'equip Joker Icopal.

## Palmarès

* 2012
** 1r a la Roserittet i vencedor d'una etapa
* 2015
** Vencedor d'una etapa al Tour de Normandia
** Vencedor d'una etapa al Tour d'Alsàcia

## Referències

* Palmarès a sitiodeciclismo.net
* Palmarès a cyclebase.nl
* Palmarès a museociclismo.it
* Palmarès a procyclingstats.com
# Rudolf Matz

Rudolf Matz (Zagreb, Imperi Austrohongarès, 19 de setembre de 1901 - Zagreb, República Federal Socialista de Iugoslàvia, 22 de març de 1988) fou un compositor, director d'orquestra i violoncel·lista croat.

## Referències

* ↑ «Rudolf Matz». Hrvatska radiotelevizija. Arxivat de l'original el 2016-03-04. [Consulta: 17 setembre 2015 (croat)].
# Escola Espanyola d'Història i Arqueologia a Roma

L'Escola Espanyola d'Arqueologia i Història a Roma (EEHAR) és una institució cultural espanyola amb seu a Roma, Itàlia, que depèn del Consell Superior d'Investigacions Científiques, dedicada a la recerca històrica en relació amb la pròpia història d'Itàlia, així com a la derivada de la presència hispana en aquell país, i encarregada de la custòdia del patrimoni espanyol allà.
El centre està adscrit a la Unione Internazionale degli Istituti di Archeologia, Storia e Storia dell'Arte in Roma, a la Unione Romana Biblioteche Scientifiche i a la Associazione Internazionale di Archeologia Classica.

## Història

L'escola es va crear mitjançant Decret el 3 de juny de 1910, dins del projecte del Centre d'Estudis Històrics i a proposta de la Junta per a l'Ampliació d'Estudis. Sota l'impuls de Rafael Altamira, després del segon congrés internacional d'història celebrat a Roma el 1903, comença a valorar-se la necessitat d'estar present a Itàlia per poder accedir a l'ampli fons documental situat en aquest país i conèixer de primera mà el desenvolupament de l'art i la història espanyola en la seva relació amb la cultura italiana.
Ramón Menéndez Pidal va ser el seu primer director. Es va establir al Palazzo di Monserrato i va començar a editar la revista científica Itàlica. Quaderns de Treball. L'activitat va quedar paralitzada fins al 1947, a conseqüència de les guerres mundials i la Guerra Civil Espanyola. Des de llavors ha desenvolupat una important labor de recerca, on destaquen les campanyes d'excavació en Gabii, el temple de Júpiter Stator al Fòrum Romà, les tasques arqueològiques des de 1994 a Túsculum, la recerca dels documents relacionats amb la història medieval d'Espanya a l'Arxiu Secret Vaticà, així com en altres arxius històrics italians, amb els quals també s'ha desenvolupat l'estudi de la Guerra Civil i les relacions hispano-italianes més recents, i els estudis de musicologia sobre Tomás Luis de Victoria i Cristóbal de Morales.
El 2007 realitzà el catàleg de la col·lecció d'art antic de l'Ambaixada d'Espanya a Roma, el projecte Tusculum i les recerques arqueològiques a Cartago, Tunísia.

## Vegeu també

* Reial Acadèmia d'Espanya a Roma

## Referències

* ↑ Almagro-Gorbea, Martín; Bellón, Juan Pedro (ed.). «La Escuela Española de Historiay Arqueología en Roma, 1979-1983». A: Repensar la escuela del CSIC en Roma: Cien años de memoria. Editorial CSIC - CSIC Press, 30 de gener de 2011, p. 575–845. ISBN 978-84-00-09267-2. [Consulta: 2 abril 2017].
* ↑ Bellón Ruiz, Juan P.; Olmos, Ricardo. «Historia intelectual de la Escuela Española de Historia y Arqueología en Roma: de 1910 a la actualidad». A: Spagna Contemporánea: revista di Storia, Cultura e Bibliografia. Ispanismo internazionale e circolazione delle storiografie negli anni della democrazia spagnola (1978-2008) [Recull els resultats del "IX Convengo Internazionale di studi storici (Módena 2009)"]. Edizioni dell'Orso, 11 de març de 2011, p. 381-396. ISBN 9788849842005 [Consulta: 2 abril 2017].

## Enllaços externs

* Escola Espanyola d'Història i Arqueologia a Roma - Lloc web oficial
# Gant-Wevelgem 2004

La Gant-Wevelgem 2004 fou la 66a edició de la cursa ciclista Gant-Wevelgem i es va disputar el 7 d'abril de 2004 sobre una distància de 208 km. El vencedor fou el belga Tom Boonen (Quick Step), que s'imposà a l'esprint al suec Magnus Bäckstedt (Alessio) i Jaan Kirsipuu (AG2R), segon i tercer respectivament.

## Recorregut

En aquesta edició el recorregut parteix de Deinze per dirigir-se fins a Oostende, a la costa belga. D'aquí el recorregut segueix la costa cap a França, fins a De Panne, on gira cap al sud, en paral·lel a la frontera francesa fins a trobar els monts de Flandes, on s'hauran de superar dues vegades les cotes del Monteberg i Kemmelberg. Els darrers 30 quilòmetres són plans fins a Wevelgem.

## Equips participants

En aquesta edició hi prengueren part 25 equips: T-Mobile Team, Team Gerolsteiner, Lotto-Domo, Quick Step-Davitamon, MrBookmaker.com, Palmans-Collstrop, Landbouwkrediet-Colnago, Vlaanderen-T-Interim, Chocolade Jacques-Wincor Nixdorf, Fassa Bortolo, Domina Vacanze, Saeco, Lampre, Alessio-Bianchi, Rabobank, Bankgiroloterij, Team CSC, US Postal Service-Berry Floor, Navigators Insurance, Cofidis, FDJeux.com, AG2R Prévoyance, Crédit Agricole, Bodysol-Brustor, Illes Balears-Banesto, Phonak.

## Classificació final

| | Cilista | Equip | Temps |
| 1 | Tom Boonen (BEL) | Quick Step | 4h 58' 47" |
| 2 | Magnus Bäckstedt (SWE) | Alessio | m. t. |
| 3 | Jaan Kirsipuu (EST) | AG2R | m. t. |
| 4 | George Hincapie (USA) | US Postal | m. t. |
| 5 | Jimmy Casper (FRA) | Cofidis | m. t. |
| 6 | Roger Hammond (GBR) | Mr Bookmaker | m. t. |
| 7 | Joan Antoni Flecha (CAT) | Fassa Bortolo | m. t. |
| 8 | Vladímir Gússev (RUS) | Team CSC | m. t. |
| 9 | Sébastien Rosseler (BEL) | Relax-Bodysol | m. t. |
| 10 | Andreas Klier (GER) | T-Mobile Team | m. t. |

## Referències

* ↑ Gent-Wevelgem 2004 a Cyclingnews.com
* ↑ «La promesa belga, Tom Boonen, en Gante-Wevelgem». El Mundo Deportivo, 08-04-2004, p. 43 [Consulta: 3 abril 2015].
* ↑ «66th Gent-Wevelgem - 1.HC Course Map». cyclingnews.com [Consulta: 6 abril 2015].
* ↑ «66th Gent-Wevelgem - 1.HC Start list». cyclingnews.com [Consulta: 6 abril 2015].

## Enllaços externs

* Web de la cursa (anglès) (neerlandès)
# Roumaïta

La roumaïta és un mineral de la classe dels silicats, que pertany al grup de la rinkita. Rep el nom de l'illa de Rouma, a Guinea, on va ser descoberta.

## Característiques

La roumaïta és un sorosilicat de fórmula química (Ca,Na,REE,◻)₇(Nb,Ti)[Si₂O₇]₂OF₃. Va ser aprovada com a espècie vàlida per l'Associació Mineralògica Internacional l'any 2008. Cristal·litza en el sistema monoclínic.

## Formació i jaciments

Va ser descoberta a l'illa de Rouma, una de les illes que formen part de l'arxipèlag de Los, a Guinea. Es tracta de l'únic indret de tot el planeta on ha estat descrita aquesta espècie mineral.

## Referències

* ↑ «Roumaite» (en anglès). Mindat. [Consulta: 27 desembre 2019].
# Bernat Calvó

«Bernat Calvó» té aquests significats:
* Sant Bernat Calvó (normativament, malgrat que durant molt de temps s'ha escrit Bernat Calbó) (Reus, 1180 – Vic, 1243), jurista, buròcrata, soldat i religiós cistercenc, bisbe de Vic, venerat com a sant per l'Església catòlica
* Bernat Calvó Puig i Capdevila (Vic, 1819 – Barcelona, 1880), músic i compositor
* Parròquia de Sant Bernat Calvó, al Barri Fortuny de Reus
# Abd-Al·lah ibn Hàtim al-Bahilí d'Armènia

Abd-Al·lah ibn Hàtim ibn an-Numan al-Bahilí fou governador d'Armènia del 695 al 698 i del 706 al 709, com a lloctinent de Muhàmmad ibn Marwan.
El 695 Muhàmmad va tornar a Síria i va deixar com a ostikan (prefecte) a Abd-Al·lah al-Bahilí.
Vers el 700 fou derrotat pels armenis a Vardanakert.
El 706 Muhàmmad (que des del 702 tornava a ser governador) va sortir d'Armènia i Abd-Al·lah va restar un altre cop al seu lloc, fins al 709 en què fou nomenat Màslama ibn Abd-al-Màlik ibn Marwan, germà del califa Al-Walid ibn Abd-al-Màlik.

## Referències

* Àhmad ibn Yahya ibn Jàbir ibn Dàwud al-Baladhurí, Hitti, Philip Khûri (trad.) The Origins of the Islamic State Vol. 1. 1916. Reimprès. Editor Cosimo, Inc., 2011 ISBN 1616405341, ISBN 9781616405342.
# Acheilognathus omeiensis

Acheilognathus omeiensis és una espècie de peix cipriniforme de la família dels ciprínids que es troba a la Xina.

## Referències

* ↑ Bleeker P. 1859. Conspectus systematis Cyprinorum. Natuurkd. Tijdschr. Neder. Indië v. 20. 421-441.
* ↑ BioLib
* ↑ FishBase (anglès)

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4. .
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Lin, R., 1998. Acheilognathinae. p. 413-454. A Chen, Y.-Y. i cols. (Eds). Fauna Sinica. Osteichthyes. Cypriniformes II. Science Press. Beijing. 1-531.
* McAllister, D. E. A working list of fishes of the world (en anglès). Museu Nacional de Ciències Naturals, 1987.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Acheilognathus peihoensis

Acheilognathus peihoensis és una espècie de peix cipriniforme de la família dels ciprínids que es troba a Àsia.

## Referències

* ↑ FishBase (anglès)

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4. .
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Kottelat, M., 1998. Fishes of the Nam Theun and Xe Bangfai basins, Laos, with diagnoses of twenty-two new species (Teleostei: Cyprinidae, Balitoridae, Cobitidae, Coiidae and Odontobutidae). Ichthyol. Explor. Freshwat. 9(1):1-128.
* McAllister, D. E. A working list of fishes of the world (en anglès). Museu Nacional de Ciències Naturals, 1987.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Acheilognathus polyspinus

Acheilognathus polyspinus és una espècie de peix cipriniforme de la família dels ciprínids que es troba al nord del Vietnam.

## Referències

* ↑ Bleeker P. 1859. Conspectus systematis Cyprinorum. Natuurkd. Tijdschr. Neder. Indië v. 20. 421-441.
* ↑ BioLib
* ↑ FishBase (anglès)

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4. .
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Kottelat, M., 2001. Freshwater fishes of northern Vietnam. A preliminary check-list of the fishes known or expected to occur in northern Vietnam with comments on systematics and nomenclature. Environment and Social Development Unit, East Asia and Pacific Region. The World Bank. Freshwater Fish. Vietnam (BOOK), Juny: i-iii + 1-123 + 1-18.
* McAllister, D. E. A working list of fishes of the world (en anglès). Museu Nacional de Ciències Naturals, 1987.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Acheilognathus somjinensis

Acheilognathus somjinensis és una espècie de peix cipriniforme de la família dels ciprínids que es troba a Corea.

## Referències

* ↑ Bleeker P. 1859. Conspectus systematis Cyprinorum. Natuurkd. Tijdschr. Neder. Indië v. 20. 421-441.
* ↑ BioLib
* ↑ FishBase (anglès)

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4. .
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* McAllister, D. E. A working list of fishes of the world (en anglès). Museu Nacional de Ciències Naturals, 1987.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Aguateca

Aguateca és un lloc del clàssic tardà dels maies, i pertany a les ciutats de la conca de l'Usumacinta. Es troba al municipi guatemalenc de Sayaxché.

## Descripció

El llogaret estava habitat de ca. 700 a 850, on hi havia una ciutat fundada per Dos Pilas, i la darrera capital de l'estat del Petexbatún; se situa al sud-oest del Petén, Guatemala, a l'extrem sud de la llacuna de Petexbatún, sobre un cingle de 90 m d'alçada, que li donava a la ciutat una excel·lent posició defensiva i vista de l'àrea, a més d'estar protegida al davant per una muralla de 3 m d'alt. La plaça principal està separada de la resta per una falla natural de 3 m d'ample i 5 m de fondària.
La ciutat fou abandonada de pressa, i mai rehabilitada, la qual cosa donà als arqueòlegs la rara oportunitat de trobar molts objectes d'ús diari i cerimonials en excel·lents condicions, amagats en diverses estructures. El jaciment inclou vuit esteles, tres places, dos palaus i alguns temples i també té un petit museu.
* Palau Reial

## Bibliografia

* Historia General de Guatemala (en castellà). Guatemala: Asociación de Amigos del País, 1999. ISBN 84-88522-07-4.
# Acantopsis octoactinotos

Acantopsis octoactinotos és una espècie de peix de la família dels cobítids i de l'ordre dels cipriniformes.

## Morfologia

* Els mascles poden assolir 9,6 cm de llargària total.

## Hàbitat

Viu en zones de clima tropical.

## Distribució geogràfica

Es troba a Indonèsia.

## Referències

* ↑ van Hasselt, J. C. 1823. Uittreksel uit een′ brief van Dr. J. C. van Hasselt, aan den Heer C. J. Temminck. Algem. Konst Letter-bode 130-133.
* ↑ BioLib (anglès)
* ↑ The Taxonomicon (anglès)
* 1 2 3 FishBase (anglès)
* ↑ Kottelat, M., A.J. Whitten, S.N. Kartikasari i S. Wirjoatmodjo 1993. Freshwater fishes of Western Indonesia and Sulawesi. Periplus Editions, Hong Kong. 221 p.

## Bibliografia

* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8. .
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Gant-Wevelgem 2009

La Gant-Wevelgem 2009, la 71a edició de la cursa ciclista Gant-Wevelgem, es va disputar el 8 d'abril de 2009. Comptava amb un recorregut de 203 km i fou guanyada pel noruec Edvald Boasson Hagen, després d'imposar-se al seu company d'escapada Aleksandr Kuschynski.
A 34 km de l'arribada Hagen agafà Kuschynski, que anava escapat. Junts arribaren al darrer quilòmetre, moment al qual el noruec va reeixir escapolir-se del belarús i aconseguir la seva primera victòria de renom a nivell internacional. El tercer classificat fou l'australià Matthew Goss.
La cursà era la tercera de l'UCI ProTour 2009.

## Recorregut

El recorregut d'aquesta edició té 203 quilòmetres. Des de Deinze el recorregut es dirigeix cap a l'oest, fins a Diksmuide, on gira cap al nord per passar per Nieuwpoort i Koksijde, abans de tornar a girar cap al sud a partir de Veurne. El recorregut continua cap al sud, fins a trobar els monts de Flandes, on s'hauran de superar dues vegades les cotes dels pujols Monteberg i Kemmelberg. Els darrers 36 quilòmetres són plans fins a Wevelgem.

## Equips participants

| Núm. | Codi | Equip |
| 1-8 | RAB | Rabobank |
| 11-18 | QST | Quick Step |
| 21-28 | SIL | Silence-Lotto |
| 31-38 | ALM | AG2R La Mondiale |
| 41-48 | AST | Astana Team |
| 51-58 | BBO | Bbox Bouygues Telecom |
| 61-68 | GCE | Caisse d'Epargne |
| 71-78 | COF | Cofidis |
| 81-88 | EUS | Euskaltel-Euskadi |
| 91-98 | FDJ | Française des Jeux |
| 101-108 | FUJ | Fuji-Servetto |
| 111-118 | GRM | Garmin-Slipstream |
| Núm. | Codi | Equip |
| 121-128 | LAM | Lampre-N.G.C. |
| 131-138 | LIQ | Liquigas |
| 141-148 | THR | Team Columbia-High Road |
| 151-158 | KAT | Team Katusha |
| 161-168 | MRM | Team Milram |
| 171-178 | SAX | Team Saxo Bank |
| 181-188 | CTT | Cervélo TestTeam |
| 191-198 | LAN | Landbouwkrediet-Colnago |
| 201-208 | SKS | Skil-Shimano |
| 211-218 | TVL | Topsport Vlaanderen-Mercator |
| 221-228 | VAC | Vacansoleil Pro Cycling Team |
| 231-238 | VOR | Vorarlberg-Corratec |

## Resultats

| | Ciclista | Equip | Temps | UCI ProTour Punts |
| 1 | Edvald Boasson Hagen | Team Columbia-High Road | 5h 00' 31" | 80 |
| 2 | Aleksandr Kuschynski | Liquigas | + 03" | 60 |
| 3 | Matthew Goss | Team Saxo Bank | + 52" | 50 |
| 4 | Matthew Hayman | Rabobank | m. t. | 40 |
| 5 | Andreas Klier | Cervélo Test Team | + 55" | 30 |
| 6 | Koldo Fernández | Euskaltel-Euskadi | +1' 47" | 22 |
| 7 | Marcus Burghardt | Team Columbia-High Road | + 2' 12" | 14 |
| 8 | Tom Leezer | Rabobank | m. t. | 10 |
| 9 | Manuel Quinziato | Liquigas | m. t. | 6 |
| 10 | Jeremy Hunt | Cervélo Test Team | m. t. | 2 |

## Referències

* ↑ El noruego Boasson gana la Gante Wevelgem (castellà)
* ↑ «71st Gent-Wevelgem - ProT». cyclingnews.com [Consulta: 6 abril 2015].
* ↑ «Start list». cyclingnews.com [Consulta: 6 abril 2015].
* ↑ L'agost de 2013, Andreas Klier va ser suspés per 6 mesos i els resultats obtinguts després del 21/7/2005 fins al final de la seva carrera van ser anul·lats.

## Enllaços externs

* Web oficial